Komission kertomus Euroopan parlamentille ja neuvostolle maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98 mukaisesti suoritetussa työssä saaduista kokemuksista /* KOM/2005/0242 lopull. */





[pic] | EUROOPAN YHTEISÖJEN KOMISSIO | Bryssel 6.6.2005 KOM(2005) 242 lopullinen KOMISSION KERTOMUS EUROOPAN PARLAMENTILLE JA NEUVOSTOLLE maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98 mukaisesti suoritetussa työssä saaduista kokemuksista SISÄLLYS 1 JOHDANTO 4 1.1 TAVOITTEET 4 1.2 POLIITTINEN TAUSTA 6 1.3 TÄYTÄNTÖÖNPANOSÄÄNNÖT 6 1.4 ASETUKSEN SOVELTAMINEN JÄSENVALTIOIHIN JA MUIHIN MAIHIN 7 2 ASETUKSEN TÄYTÄNTÖÖNPANO 8 2.1 ESILLE TULLEET KYSYMYKSET 8 2.1.1 Asetuksen tulkinta 8 2.1.2 Lakisääteisen velvoitteen noudattamatta jättämisestä johtuvat toimenpiteet 9 2.1.3 Siirtymäajan järjestelyt 9 2.2 TALOUDELLINEN TUKI JÄSENVALTIOILLE 9 2.3 SAAVUTETUT TULOKSET 10 2.3.1 Tietojen toimittaminen Eurostatille 10 2.3.2 Eurostatin menetelmäohjeet jäsenvaltioille 12 2.3.3 Eurostatin toteuttama tietojen levittäminen 13 3 PÄÄTELMÄT 13 3.1 LYHYEN AIKAVÄLIN KEHITYSNÄKYMÄT 13 3.2 PITKÄN AIKAVÄLIN KEHITYSNÄKYMÄT 13 3.2.1 Kynnysarvot alittavia ajoneuvoja koskevien tietojen huomioon ottaminen 13 3.2.2 EU:n ulkopuolisissa maissa rekisteröityjä ajoneuvoja koskevien tietojen huomioon ottaminen 14 TAULUKOT Taulukko 1: Neuvoston asetuksen (EY) N:o 1172/98 täytäntöönpanoa varten maksetut avustukset viitekaudella 1999–2002 (euroina) 10 Taulukko 2: Tietojen saatavuus 3.11.2004 (% ladatusta aineistosta) 11 Taulukko 3: Kotimaan liikenne, 1999-2003 – milj. tkm 15 Taulukko 4: Kansainvälinen liikenne yhteensä (kuormattuna, tyhjänä, kolmannen maan ja kabotaasiliikenne), 1999-2003 – milj. tkm 16 Taulukko 5: Kansainvälinen liikenne (lukuun ottamatta kolmannen maan ja kabotaasiliikennettä), 1999-2003 – kuormattuna ja tyhjänä – milj. tkm 17 Taulukko 6: Raportoivien maiden liikenteenharjoittajien kolmannen maan liikenne, 1999-2003 – milj. tkm 18 Taulukko 7: Jäsenvaltiossa rekisteröityneiden liikenteenharjoittajien kabotaasiliikenne EU:ssa vuonna 2003 – 1 000 tkm 19 Taulukko 8: Jäsenvaltiossa rekisteröityneiden liikenteenharjoittajien kabotaasiliikenne EU:n ulkopuolella vuonna 2003– 1 000 tkm 20 Taulukko 9: Raportoivien maiden liikenteenharjoittajien kabotaasiliikenne, 1999-2003 – milj. tkm 21 Taulukko 10: Kaikkien jäsenvaltioiden* liikenteenharjoittajien kabotaasiliikenne jaoteltuna maittain, joissa kabotaasiliikennettä harjoitetaan, 1999-2003 – milj. tkm 22 Taulukko 11: Vaarallisten tavaroiden kuljetukset raportoivissa maissa, 1999–2003 – milj. tkm 23 Taulukko 12: Vaarallisten tavaroiden kuljetukset kaikissa EU:n jäsenvaltioissa* vaarallisten tavaroiden tyypin mukaan jaoteltuna, 1999–2003 – milj. tkm 24 Kuvio 1: Vaarallisten tavaroiden kuljetukset (EU-15*) vaarallisten tavaroiden tyypin mukaan jaoteltuna, 2003, tkm 25 KOMISSION KERTOMUS EUROOPAN PARLAMENTILLE JA NEUVOSTOLLE maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98 mukaisesti suoritetussa työssä saaduista kokemuksista TIIVISTELMÄ Maanteiden tavarakuljetusten tilastoista 25 päivänä toukokuuta 1998 annetun neuvoston asetuksen (EY) N:o 1172/98 7 artiklan mukaan komissio toimittaa Euroopan parlamentille ja neuvostolle kertomuksen tämän asetuksen mukaisesti suoritetussa työssä saaduista kokemuksista. Tässä kertomuksessa esitetään kyseiset yksityiskohtaiset tiedot. Aluksi kuvataan yleisesti säädöksen poliittista taustaa ja tavoitteita, minkä jälkeen siirrytään käsittelemään täytäntöönpanoon liittyviä kysymyksiä. Lisäksi kertomuksessa esitetään jäsenvaltioille annettua taloudellista tukea koskevia tietoja ja näiden tukitoimien tuloksia. Liitteen taulukot ja kuviot sisältävät neuvoston asetuksen (EY) N:o 1172/98 perusteella kerättyjä tietoja tieliikenteen tavarankuljetuksista. Asetuksen täytäntöönpanon myötä on tullut saataville huomattavasti aiempaa suurempi määrä yksityiskohtaista tietoa tieliikenteen tavarankuljetuksista Euroopassa, ja tilastot ovat laadultaan korkeatasoisia. Jäsenvaltiot ovat huomattavien investointien ja muiden toimien avulla pyrkineet täyttämään asetuksen mukaiset vaatimukset, ja suurin osa jäsenvaltioista noudattaa asetettuja määräaikoja. Useita täytäntöönpanoa koskevia toimenpiteitä on hyväksytty komiteamenettelyä noudattaen. 1 JOHDANTO 1.1 TAVOITTEET Neuvoston asetuksen (EY) N:o 1172/98 hyväksyminen toukokuussa 1998 merkitsi Euroopan unionissa tärkeää edistysaskelta yhteisön liikennetilastojen alalla. Asetuksella vahvistetaan oikeudellinen kehys tieliikenteen tavarankuljetuksia koskevien laaja-alaisten tietojen keruulle. Lisäksi asetuksessa säädettyjen tieliikenteen tavarankuljetuksista vastaavia toimijoita koskevien yksikkötason mikrotietojen ansiosta tilastotietojen laadun ja vertailukelpoisuuden tärkeä asema korostuu. Neuvoston asetuksen (EY) N:o 1172/98 tarkoituksena on tuottaa komissiolle, muille EU:n toimielimille ja kansallisille viranomaisille vertailukelpoisia, luotettavia, yhdenmukaisia, säännöllisiä ja kattavia tilastotietoja tieliikenteen tavarankuljetusten laajuudesta ja muutoksista. Näitä tietoja tarvitaan EU:n politiikan linjaamiseen, seurantaan, valvontaan ja arviointiin. Tavoitteeseen on päästy laajentamalla niiden tietojen keskeisiä osatekijöitä, joita on aiemmin kerätty maanteiden tavarakuljetusten tilastoja koskevien kahden neuvoston direktiivin (78/546/ETY ja 89/462/ETY) nojalla. Aiempien direktiivien ja neuvoston asetuksen (EY) N:o 1172/98 nojalla kerätyt tiedot eroavat toisistaan siltä osin, että uudessa asetuksessa säädetään seuraavista tiedoista: - EU:n sisäisen tieliikenteen alueellisen alkuperän ja määräpaikan kuvaus. Nämä tiedot ovat tärkeitä Euroopan laajuisten liikenneverkkojen ja yleensä infrastruktuuripolitiikan suunnittelussa ja arvioinnissa; - Tiedot ajoneuvojen kotimaan ja kansainväliseen liikenteen kuljetusmatkoista tyhjänä (ajoneuvokilometrit ja lukumäärä); - Yhteyden luominen tavarakuljetusten ja ajoneuvoilla kuljettujen matkojen välille mittaamalla näissä kuljetuksissa käytettävien ajoneuvojen käyttöaste. Nämä tiedot ovat tärkeitä intermodaalikuljetusten tarkastelussa ja kuljetuskustannusten arvioinnissa; - Ajoneuvojen hyötykuormaa, suurinta sallittua massaa, akselien lukumäärää ja ikää koskevat tiedot; - Tavaroiden rahtityyppiä ja soveltuvissa tapauksissa vaarallisten tavaroiden luokkaa koskevat tiedot, jotka ovat turvallisuus- ja ympäristöpolitiikan kannalta olennaisia; - Ajoneuvon omistavan yrityksen toimialaa koskevat tiedot (NACE Rev. 1:n mukaisesti). Nämä tiedot ovat tärkeitä, jotta voidaan luoda yhteys yritystilastoihin ja arvioida liikenteen ympäristövaikutuksia jakamalla vaikutukset toimialoittain; - Maanteiden kabotaasiliikennettä koskevat tiedot. Aiemmin maanteiden kabotaasiliikennettä koskevat tiedot kerättiin hallinnollisista lähteistä. Ne perustuivat neuvoston asetuksen (ETY) N:o 3118/93 mukaisiin valvontakirjoihin. Liikenteenharjoittajia vaadittiin täyttämään valvontakirjojen tiedot kaikista ajoneuvoista, joille oli myönnetty lupa harjoittaa kabotaasiliikennettä. Asetuksen (ETY) N:o 3118/93 mukaisesti kabotaasiliikennettä varten ei enää tarvittu lupaa 1. heinäkuuta 1998 alkaen, eikä valvontakirjojen täyttäminen ja tietojen toimittaminen komissiolle ollut enää pakollista. Kabotaasiliikennettä koskevat tilastotiedot kerätään ja niitä levitetään tieliikennetilastoja koskevien säännöllisten tutkimusten yhteydessä neuvoston asetuksen (EY) N:o 1172/98 mukaisesti. Jäsenvaltiot toimittavat Eurostatille mikrotiedot, toisin kuin aiemmin, jolloin toimitettavat tiedot olivat taulukkomuotoisia. Eurostat pystyy muutoksen ansiosta toimittamaan käyttäjille tilastotaulukoita, jotka sisältävät monia muuttujayhdistelmiä, huolehtien kuitenkin tilastosalaisuutta koskevista takeista. Neuvoston asetuksen (EY) N:o 1172/98 myötä tarjoutuu siis mahdollisuus tieliikenteen tavarankuljetusten aiempaa kattavampaan seurantaan ja arviointiin yhteisen liikennepolitiikan yhteydessä, kun on kyse infrastruktuurista, ympäristöstä, energian käytöstä sekä tieliikenteen tavarankuljetusmarkkinoiden sääntelyn purkamisesta ja vapauttamisesta. Järjestelmän avulla parannetaan lisäksi eri kuljetusmuotojen vertailukelpoisuutta. Neuvoston asetuksessa (EY) N:o 1172/98 on pyritty rajaamaan kuljetusliikkeille aiheutuva taakka minimiin. Tietojen keruu perustuu otantaan. Tietoja pyydetään siis vain kuljetusajoneuvojen otoksesta ja rajatulta ajalta (joka on yleensä viikko). Jäsenvaltiot keräävät jo lähes kaikki muuttujiin vaadittavat tiedot, ja kyselylomakkeeseen täytettävien uusia muuttujia koskevien tietojen antaminen vie vain vähän aikaa. Jäsenvaltiot voivat myös jättää pois tutkimuksesta ajoneuvokuljetukset, jotka alittavat tietyt kynnysarvot. Lisäksi neuvoston asetuksen (EY) N:o 1172/98 etuna on komiteamenettelyyn perustuva joustavuus, jonka ansiosta komissio voi hyväksyä täytäntöönpanoa koskevia toimenpiteitä ja liitteisiin tehtäviä mukautuksia tilasto-ohjelmakomitean hyväksynnän saatuaan. 1.2 POLIITTINEN TAUSTA Yhteisen liikennepolitiikan kehittämiseksi vaaditaan parhaita mahdollisia tietoja tieliikenteen tavarankuljetusten laajuudesta ja muutoksista. Yhteisön liikennepolitiikan avulla oli alun perin määrä toteuttaa sisämarkkinat poistamalla kuljetuspalveluja haittaavat sääntelyesteet. Politiikka on sittemmin laajentunut, kuten valkoisessa kirjassa Eurooppalainen liikennepolitiikka vuoteen 2010: valintojen aika[1] todetaan. Politiikan tarkoituksena on pitää yllä EU:n liikennejärjestelmien tehokasta toimintaa sisämarkkinoiden hengessä sekä ottaa huomioon myös liikennepalvelujen uudet haasteet. Neuvoston asetus (ETY) N:o 1172/98 tarjoaa mahdollisuuden kerätä myös kabotaasiliikennettä koskevia tietoja. Tämä on ollut tärkeää 1. heinäkuuta 1998 jälkeen, jolloin markkinat avautuivat (ja kabotaasiliikennettä koskevien tietojen keruuta säännelleen neuvoston asetuksen (ETY) N:o 3118/93 soveltaminen päättyi), koska näin on mahdollista varmistaa kyseistä liikennettä ja yleensä tieliikenteen muutoksia koskevien analyysien jatkuvuus. Neuvoston asetuksen (EY) N:o 1172/98 puitteissa kerätyt tiedot ovat lisäksi hyvin arvokkaita tieliikennealan ammatillisille järjestöille, koska markkinoiden perusteellinen tuntemus parantaa alan yritysten kilpailukykyä. 1.3 TÄYTÄNTÖÖNPANOSÄÄNNÖT Neuvoston asetuksella (EY) N:o 1172/98 täytäntöönpanovaltuudet annetaan komissiolle, ja valtuuksia käytetään komiteamenettelyä noudattaen 9 ja 10 artiklassa kuvatulla tavalla. Eurostat käyttää tätä komiteamenettelyä vähitellen, ja menettelyn avulla hyväksytään joukko sääntöjä, jotka kattavat asetuksen täytäntöönpanon eri näkökohtia aiemmin kertynyt käytännön kokemus huomioon ottaen. Säännöt hyväksytään komission asetusten muodossa. Ensimmäisessä täytäntöönpanoasetuksessa eli komission asetuksessa (EY) N:o 2691/1999[2] selkiytetään neuvoston asetuksen (EY) N:o 1172/98 säännöksiä, jotka koskevat maakoodeja (alkuperäisen asetuksen sisältämien epäjohdonmukaisuuksien korjaamiseksi). Toisessa täytäntöönpanoasetuksessa eli komission asetuksessa (EY) N:o 2163/2001[3] määritellään teknisiä menettelyjä koskevat yksityiskohtaiset säännöt, jotka koskevat tietojen toimittamista sekä tietojen rakennetta, muotoa ja toimitustapoja. Neuvoston asetuksen (EY) N:o 1172/98 5 artiklan 2 kohdassa säädetään aihetta koskevien täytäntöönpanosääntöjen vahvistamisesta. Kolmannessa täytäntöönpanoasetuksessa eli komission asetuksessa (EY) N:o 6/2003[4]vahvistetaan säännöt, jotka koskevat levittämistä sekä levitettävien tulosten rakennetta ja sisältöä. Neuvoston asetuksen (EY) N:o 1172/98 6 artiklassa säädetään tätä aihetta koskevien täytäntöönpanosääntöjen vahvistamisesta. Tuoreimmassa täytäntöönpanoasetuksessa, komission asetuksessa (EY) N:o 642/2004[5], annetaan yksityiskohtaisia sääntöjä jäsenvaltioiden keräämiä tieliikenteen tavarankuljetustietoja varten tehtävistä tarkkuuslaskelmista. Neuvoston asetuksen (EY) N:o 1172/98 4 artiklassa säädetään tätä aihetta koskevien täytäntöönpanosääntöjen vahvistamisesta. Valmisteilla on lisäksi ehdotus, joka koskee aluekoodien täysimääräiselle käytölle myönnetyn siirtymäkauden päättymistä sen varmistamiseksi, että tieliikenteen kansainvälisiä tavarankuljetuksia koskevat tiedot tulevat aluetasolla saataville. Ehdotusta ei ole voitu vielä antaa tilasto-ohjelmakomitean käsiteltäväksi, koska tarvittavat tekniset välineet eivät ole vielä käytettävissä. Neuvoston asetuksen (EY) N:o 1172/98 5 artiklan 5 kohdassa säädetään tätä aihetta koskevien täytäntöönpanosääntöjen vahvistamisesta. 1.4 ASETUKSEN SOVELTAMINEN JÄSENVALTIOIHIN JA MUIHIN MAIHIN Neuvoston asetusta (EY) N:o 1172/98 sovelletaan sellaisenaan kaikissa jäsenvaltioissa. Sitä ei tarvitse saattaa osaksi kansallista lainsäädäntöä. Asetuksessa ei säädetä myöskään poikkeuksista. Vuonna 2002 neuvoston asetus (EY) N:o 1172/98 sisällytettiin virallisesti ETA:n sekakomitean päätöksellä ETA-sopimuksen liitteeseen XXI (Tilastot)[6]. Päätöksen mukaisesti: - Islanti vapautetaan velvoitteesta toimittaa tässä asetuksessa vaadittavat tiedot. Norjaa koskevat tiedot ilmoitetaan ensimmäisen kerran vuoden 2002 ensimmäiseltä neljännekseltä. - Liechtenstein toimittaa asetuksessa edellytetyt tiedot, mutta tietojenkeruumenetelmät mukautetaan ottaen huomioon asianomaisen maan tieliikenteen rakenteelliset ominaisuudet Eurostatin hyväksymällä tavalla. Liechtenstein voi muun muassa toimittaa tiedot yksinomaan sellaisista ajoneuvoista, joilla suoritetaan säännöllisesti tieliikenteen tavarankuljetuksia ETA:n jäsenvaltioiden alueella. Liechtensteinia koskevat tiedot ilmoitetaan ensimmäisen kerran vuoden 2003 ensimmäiseltä neljännekseltä. Ennen vuoden 2004 laajentumista kaikki 10 uutta jäsenvaltiota olivat ilmoittaneet halukkuudestaan soveltaa liittymisestä alkaen täysimääräisesti neuvoston asetusta (EY) N:o 1172/98. Poikkeuksia ei ole pyydetty. Liittymistä edeltävää kautta voidaan itse asiassa pitää siirtymäkautena. Monissa uusissa jäsenvaltioissa tämä on tarkoittanut kokonaan uusien tieliikenteen tavarankuljetuksia koskevien tutkimusten laatimista vuonna 1997 tehdyn pilottitutkimuskierroksen jälkeen. Pilottitutkimuksia tuettiin Phare-ohjelmassa. Yksityiskohtaisen analyysin perusteella on nähtävissä, että suurin osa tutkimuksista kattaa nyt lähes kaikki pakolliset muuttujat ja että otantamenetelmät ovat asianmukaisia. Vuoden 2004 loppuun mennessä kaikki uudet jäsenvaltiot yhtä lukuun ottamatta olivat toimittaneet ainakin yhdeltä kaudelta tiedot, joita pystyttiin käsittelemään (ks. taulukko 2). Bulgaria ja Romania ovat myös ilmoittaneet olevansa halukkaita soveltamaan täysimääräisesti neuvoston asetusta (EY) N:o 1172/98. Vastaavia tutkimuksia valmistellaan. Sveitsin odotetaan toimittavan asetuksen mukaiset tiedot EU:n ja Sveitsin välisen tilastoja koskevan suunnitellun sopimuksen nojalla. Sopimuksesta neuvotellaan parhaillaan. 2 ASETUKSEN TÄYTÄNTÖÖNPANO 2.1 ESILLE TULLEET KYSYMYKSET 2.1.1 Asetuksen tulkinta Kuten edellä todettiin, neuvoston asetuksessa (EY) N:o 1172/98 tarkoitetut tiedot toimitetaan mikrotietojen muodossa eikä edellisen direktiivin mukaisina taulukkomuotoisina aggregoituina tietoina. Mikrotietojen keruu tarjoaa mahdollisuuden monipuolisempien analyysien tekoon kuin tilanteessa, jossa Eurostatille toimitettaisiin aggregoidut tiedot, koska muuttujia voidaan ristiintaulukoida ja analysoida useina erilaisina yhdistelminä. Kun Eurostatille toimitetaan mikrotason tiedot, tietojen laatu on mahdollista tarkastaa aiempaa perusteellisemmin. Lisäksi Eurostatin laskemat taulukot perustuvat kaikille jäsenvaltioille yhteiseen algoritmiin. Näin ei ollut silloin, kun jäsenvaltiot laativat taulukot itse. Mikrotietojen toimittaminen tarkoittaa kuitenkin myös sitä, että Eurostat vastaanottaa ja käsittelee hyvin suuria volyymeja tilastosalaisuuden piiriin kuuluvia tietoja. Tämä edellyttää paljon suurempia henkilöstöresursseja kuin edellisen direktiivin voimassaoloaikana. Lisäksi on täytynyt kehittää uusi tietokonesovellus tietojen lataamiseen ja validointiin sekä levitykseen menevien taulukoiden laadintaan. Jokainen vaihe on edellyttänyt runsaasti hienosäätöä. Eurostat oli antanut jäsenvaltioille yksityiskohtaiset suositukset tietojen koodauksesta, mutta suurin osa aluksi toimitetuista tiedoista ei vastannut täysin suosituksen mukaista eritelmää. Lähes kaikkien jäsenvaltioiden tietojen toimitukset ovat sittemmin huomattavasti parantuneet sekä tehokkuuden että määräaikojen noudattamisen osalta. Mikrotietojen validointiin ja aggregointiin on liittynyt suuri joukko käsiteltäviä menetelmäkysymyksiä. Samoihin tutkimustietoihin perustuvien Eurostatin laatimien aggregoitujen taulukoiden ja jäsenvaltioiden laatimien taulukoiden välillä on erityisesti tullut ilmi useita epäjohdonmukaisuuksia, jotka johtuvat erilaisista lähestymistavoista suhteessa moniin kysymyksiin. 2.1.2 Lakisääteisen velvoitteen noudattamatta jättämisestä johtuvat toimenpiteet Yksi jäsenvaltio (Kreikka) ei ole toimittanut Eurostatille asetuksen mukaisia tietoja. Komissio käynnisti sen vuoksi lokakuussa 2002 rikkomisesta johtuvan menettelyn. Tämän jälkeen komissio nosti Kreikkaa vastaan yhteisöjen tuomioistuimessa jäsenyysvelvoitteen noudattamatta jättämistä koskevan kanteen, joka on rekisteröity 11. maaliskuuta 2004 asiana C-130/04. 2.1.3 Siirtymäajan järjestelyt 2.1.3.1 Vapaaehtoiset muuttujat Asetuksen liitteessä A on useita muuttujia, joiden toimittaminen on vapaaehtoista. Komissio aikoo ehdottaa myöhemmin 9 artiklan mukaista komiteamenettelyä noudattaen joidenkin tällaisten muuttujien tekemistä pakolliseksi, kun jäsenvaltiot ovat mukauttaneet tutkimuksiaan sellaisiksi, että näiden muuttujien keruu on mahdollista. 2.1.3.2 Lastaus- ja purkupaikkojen alueellinen koodaus Neuvoston asetuksen (EY) N:o 1172/98 mukaan Euroopan talousalueen lastaus- ja purkupaikat koodataan tilastollisen alueluokituksen (NUTS) tasolle 3. Asetuksen 5 artiklassa säädetään kuitenkin siirtymäajasta, jolloin täysimääräistä alueellista koodausta vaaditaan vain kotimaan matkojen osalta. Siirtymäaika päättyy ”heti kun tekniset edellytykset mahdollistavat tehokkaan alueellisen koodauksen sekä kansallisen että kansainvälisen tavaraliikenteen osalta”. Siirtymävaiheen päättymispäivä vahvistetaan komiteamenettelyä noudattaen. Komissio antaa ehdotuksen siirtymävaiheen päättymisestä, kun jäsenvaltiot ovat panneet alueellisen koodauksen asianmukaisesti täytäntöön. Siihen asti Eurostat antaa jäsenvaltioille alueelliseen koodaukseen liittyvää teknistä tukea. 2.2 TALOUDELLINEN TUKI JÄSENVALTIOILLE Asetuksen 8 artiklassa säädetään jäsenvaltioille myönnettävästä rahoitusavusta, jonka kohteena ovat täytäntöönpanosta aiheutuneet kustannukset ensimmäisten kolmen vuoden aikana. Jäsenvaltioille maksettiin yhteensä 832 148 euroa jaksolla 1999–2002. Taulukosta 1 käy ilmi määrän jakautuminen jäsenvaltioittain. Belgia, Espanja, Luxemburg ja Yhdistynyt kuningaskunta eivät pyytäneet rahoitusapua koko viitekauden aikana. Kun otetaan huomioon vain avustuksia saaneet valtiot, keskimääräinen avustus jäsenvaltiota kohti oli 30 820 euroa. Asetuksen 8 artiklan mukaan komissio voi arvioida muun rahoitusavun tarvetta kolmeksi lisävuodeksi. Kun otetaan huomioon asetuksen täytäntöönpanon nopea edistyminen sekä Eurostatille ja jäsenvaltioille melko pienten avustusmäärien hallinnoinnista aiheutuva suhteettoman suuri työtaakka, komissio ei aio enää antaa rahoitusapua 8 artiklan nojalla. Taulukko 1: Neuvoston asetuksen (EY) N:o 1172/98 täytäntöönpanoa varten maksetut avustukset viitekaudella 1999–2002 (euroina) Maa | 1999 | 2001 | 2002 | Yhteensä | BE | ei haettu | ei haettu | ei haettu | ei haettu | DK | 15 600 | 12 100 | 50 000 | 77 700 | DE | 55 800 | 37 900 | 50 000 | 143 700 | EL | 18 500 | ei haettu | ei haettu | 18 500 | ES | ei haettu | ei haettu | ei haettu | ei haettu | FR | 30 000 | 88 000 | ei haettu | 118 000 | IE | ei haettu | 13 300 | ei haettu | 13 300 | IT | 54 200 | 36 721 | 51 871 | 142 792 | LU | ei haettu | ei haettu | ei haettu | ei haettu | NL | ei haettu | 13 600 | 40 000 | 53 600 | AT | 18 400 | 13 900 | 49 000 | 81 300 | PT | 21 200 | 34 037 | 32 624 | 87 861 | FI | 16 300 | 22 465 | 11 155 | 49 920 | SE | 16 700 | 19 050 | 9 725 | 45 475 | UK | ei haettu | ei haettu | ei haettu | ei haettu | Yhteensä | 246 700 | 29 1073 | 294 375 | 832148 | Ei haettu: avustusta ei ole haettu. 2.3 SAAVUTETUT TULOKSET 2.3.1 Tietojen toimittaminen Eurostatille Asetuksen 5 artiklan mukaan tiedot on toimitettava viiden kuukauden kuluessa kunkin neljännesvuosittaisen havaintojakson päättymisestä. Määräaikaa ei noudatettu täytäntöönpanon alkuvaiheessa, jolloin jäsenvaltiot vielä mukauttivat tutkimuksiaan vastaamaan uutta asetusta. Vuoteen 2003 mennessä lähes kaikki jäsenvaltiot ovat kuitenkin huomattavasti edistyneet asetuksen täytäntöönpanossa ja toimittavat tiedot määräajassa. Tietojen toimittamista koskevat tekniset yksityiskohdat vahvistetaan komission asetuksessa (EY) N:o 2163/2001, johon viitataan edellä. Tiedot toimitetaan Eurostatille sähköisessä muodossa, ja ne käsitellään turvallisessa ympäristössä, johon on rajattu pääsy. Yksityiskohtaisia validointimenettelyjä sovelletaan toimitettujen tietojen laadun analysoimiseksi. Jäsenvaltioille lähetettävissä validointiraporteissa esitetään merkittävimmät virheet ja pyydetään toimittamaan korjatut aineistot. Validointitarkastuksen läpäisseet tiedot ladataan sen jälkeen tietokantaan. Prosessi voidaan toistaa niin monta kertaa, että virheet on korjattu. Validointimenettelyjä parannetaan jatkuvasti. Tietojen vastaanottamisen ja lataamisen tämänhetkinen tilanne esitetään taulukossa 2. Taulukko 2: Tietojen saatavuus 3.11.2004 (% ladatusta aineistosta) R | Tiedot hylätty (kynnysarvo alle 99 %) löydettyjen virheiden vuoksi. | OK | Tiedot ladattu kokonaisuudessaan (100 %) tietokantaan (PERT). | AD | Tiedot toimitettu aiempien direktiivien mukaisesti. | Validoidut mikrotiedot aggregoidaan levitykseen menevien taulukoiden tuottamista varten. Täydentävänä validointitarkastuksena päätettiin suorittaa vertailuja Eurostatin laskemien aggregaattien ja kansallisten aggregaattien perusteella tuotettujen taulukoiden välillä. Tarkastuksessa tuli ilmi muita epäjohdinmukaisuuksia, ja sen avulla saatiin selvennystä useisiin jäljelle jääneisiin kansallisten tiedonkeruiden menetelmäongelmiin. Lisäksi sen myötä voitiin huomattavasti parantaa asetukseen perustuvien tilastojen laatua. 2.3.2 Eurostatin menetelmäohjeet jäsenvaltioille Eurostat on laatinut viitekäsikirjan[7], jossa annetaan ohjeita jäsenvaltioille ja asetuksen täytäntöönpanoon sitoutuneille ehdokasmaille. Käsikirjaa päivitetään säännöllisesti kyseisten tilastotietojen keruun kannalta keskeisillä uusimmilla tiedoilla, asiakirjoilla ja ohjeilla. Eurostat on lisäksi antanut kahdenvälistä apua jäsenvaltioille ja ehdokasmaille tietyissä erityisen hankaliksi osoittautuneissa täytäntöönpanoon liittyvissä kysymyksissä. Tällaiset kysymykset on sisällytetty käsikirjaan, jos niiden käsittelystä on katsottu olevan laajemmalti hyötyä. Tiedot on jäsennelty käsikirjassa seuraavasti: Osa A: Suositukset tieliikenteen tavarankuljetuksia koskevia otantatutkimuksia varten Käsikirjan osassa A annetaan yleisiä ohjeita tieliikenteen tavarankuljetuksia koskevien otantatutkimusten suorittamisesta neuvoston asetuksen (EY) N:o 1172/98 vaatimusten mukaisten tietojen keräämiseksi; siinä käsitellään periaatteita ja menetelmiä, joita voidaan käyttää ja jotka ovat käytössä, ja se on hyödyllinen sekä uusien tutkimusten perustamisvaiheessa että käytössä olevien tutkimusten uudistamisessa. Osa B: Muuttujia koskevat suositukset – määritelmät ja perustelut Käsikirjan osassa B viitataan asetuksen kaikkiin muuttujiin ja annetaan niitä koskevat määritelmät, täydentävät selvitykset ja suositukset. Lisäksi osassa annetaan lisätietoa esimerkiksi tarkkuusstandardeista ja tietojen kattavuudesta. Osa C: Tietojen toimittamista Eurostatille koskevat säännöt ja tietojen levittämistä koskevat suositukset Käsikirjan osassa C annetaan ohjeita teknisistä näkökohdista, jotka liittyvät tietojen toimittamiseen Eurostatille. Osassa käsiteltäviä aiheita ovat esimerkiksi tietorakenteet, tiedostoformaatit, tiedostonimet ja sähköinen tiedonsiirto. Lisäksi annetaan tietoa Eurostatin suorittamasta tietojen validoinnista, tietojen aggregoinnista väli- ja vakiotaulukoihin sekä tietojen levittämisestä. Eurostat on laatinut myös asiakirjan Methodologies used in surveys of road freight transport in Member States and candidate countries[8] . Siinä esitetään tiivistetysti jäsenvaltioiden antamat tiedot menetelmistä, joita ne käyttävät tieliikenteen tavarankuljetuksia koskevissa tutkimuksissa asetuksen 7 artiklan mukaisesti. 2.3.3 Eurostatin toteuttama tietojen levittäminen Komission asetuksessa (EY) N:o 6/2003 vahvistetaan yksityiskohtaiset säännöt, joiden mukaisesti neuvoston asetuksessa tarkoitettuja tietoja voidaan levittää. Asetuksen hyväksymisen myötä kaikki saatavilla olevat tiedot ladataan NewCronos-viitetietokantaan heti validointitarkastusten jälkeen. Käyttäjien saaville asetetaan näin asetuksen nojalla toimitettuihin tietoihin perustuvia tilastotaulukoita, jotka kattavat ajanjakson vuodesta 1999 alkaen (ks. taulukko 2). Lisäksi Eurostat on asetuksen nojalla kerättyjen tilastotietojen perusteella laatinut viisi lyhyttä julkaisua sarjassa Statistics in Focus . Ne kattavat seuraavat aiheet: - tieliikenteen tavarankuljetusten yleiset trendit - kabotaasiliikenne - vaarallisten tavaroiden kuljetukset. Julkaisusarja ilmestyy myös vastedes säännöllisesti. Jäsenvaltiot osallistuvat aktiivisesti näiden julkaisujen validointiin. Liite sisältää joitakin tilastotaulukoita. 3 PÄÄTELMÄT Neuvoston asetuksen (EY) N:o 1172/98 täytäntöönpanosta saadut kokemukset ovat olleet yleisesti myönteisiä. Kokonaan uuden järjestelmän perustamiseen on uhrattu runsaasti työtä ja resursseja. Kaikki tietojen toimittamiseen, lataamiseen ja validointiin liittyvät ongelmat on saatu selville ja suurin osa niistä on ratkaistu. Tietojen levittämistä ja siihen liittyvää tilastosalaisuutta koskevista kysymyksistä on myös sovittu, ja tietojen levittäminen on aloitettu. 3.1 LYHYEN AIKAVÄLIN KEHITYSNÄKYMÄT Lyhyellä aikavälillä etusijalla ovat tieliikenteen tilastoihin liittyvien uusien muuttujien ja keskeisten muuttujien uusien aikasarjojen levittäminen sekä asetuksen täytäntöönpano liittymässä olevissa maissa. Kuten kohdassa 1.4 todetaan, maiden odotetaan voivan panna täytäntöön asetuksen kaikki säännökset liittymisen yhteydessä. Kuten kohdassa 1.3 todetaan, valmisteilla ovat komission ehdotukset tarkkuusstandardeista ja täysimääräistä alueellista koodausta koskevan siirtymäajan päättymisestä. Kuten kohdassa 2.2 selostetaan, komissio ei aio enää myöntää jäsenvaltioille rahoitusavustuksia 8 artiklan nojalla. Uusien jäsenvaltioiden ja jäljelle jäävien ehdokasmaiden on periaatteessa mahdollista saada taloudellista tukea liittymisprosessiin osoitetuista varoista. 3.2 PITKÄN AIKAVÄLIN KEHITYSNÄKYMÄT 3.2.1 Kynnysarvot alittavia ajoneuvoja koskevien tietojen huomioon ottaminen Asetuksen 1 artiklan mukaisesti tieliikenteen tavarankuljetukset ajoneuvoilla, jotka alittavat vahvistetut painoa koskevat kynnysarvot, voidaan jättää raportoinnin ulkopuolelle, jotta jäsenvaltioille koituisi tutkimuksista mahdollisimman vähän kustannuksia. Jotkin jäsenvaltiot keräävät kuitenkin osan näistä tiedoista omiin tarpeisiinsa. Näiden pienempien tavarankuljetusajoneuvojen osuuden tiedetään olevan suhteellisen pieni tonneina ja tonnikilometreinä ilmaistuista kuljetuksista, joten niiden poissulkemisella on vain vähän vaikutusta näiden tilastojen laatuun. Pienempien tavarankuljetusajoneuvojen osuus tieliikenteestä (ajoneuvokilometreinä mitattuna) on kuitenkin suuri. Sen vuoksi on tärkeää tulevaisuudessa analysoida yksityiskohtaisesti näiden kynnysarvojen vaikutusta asetuksen nojalla saatavien kaikkien tietojen laatuun. Saattaa osoittautua aiheelliseksi ehdottaa jossakin muodossa suoritettavaa säännöllistä tietojen keruuta, joka koskee nykyiset kynnysarvot alittavia ajoneuvoja. 3.2.2 EU:n ulkopuolisissa maissa rekisteröityjä ajoneuvoja koskevien tietojen huomioon ottaminen Asetuksen 1 artiklan mukaisesti asetuksen nojalla suoritettava tietojen keruu perustuu ”kansallisuuden” käsitteeseen, sillä se kattaa raportoivissa maissa rekisteröidyt ajoneuvot. Käsitettä tarvittiin, jotta kansalliset tutkimukset olisivat mahdollisia ja jotta vältetään tietojen keruu EU:n sisällä kansallisilla rajoilla. Muita kuljetusmuotoja koskevat tilastot perustuvat kuitenkin ”alueellisuuden” käsitteeseen. Tieliikenteen tavarankuljetusten kohdalla tämä tarkoittaisi maahan saapuvien, sieltä poistuvien ja siellä kuljetettavien tavaroiden ja liikkuvien ajoneuvojen kaikkien virtojen huomioon ottamista riippumatta kuljetusajoneuvon kansallisuudesta. Asetuksen mukaiset tiedot, jotka koskevat muissa maissa rekisteröidyillä ajoneuvoilla suoritettuja tavarankuljetuksia raportoivissa maissa, ovat saatavilla vain silloin, kun kyseiset muut maat ovat EU:n jäsenvaltioita. Euroopan unionin laajentumisen myötä Eurostat pystyy saamaan laajemman kuvan tavarankuljetuksista Euroopan unionissa riippumatta kuljetusajoneuvon kansallisuudesta, vaikka kuva ei koskaan olekaan täydellinen. Jotta tieliikenteen tavarankuljetuksista EU:n alueella saataisiin täydellinen kuva, saatetaan tarvita lisätoimia tietojen keräämiseksi kuljetuksista, jotka suoritetaan EU:n ulkopuolisissa maissa rekisteröidyillä ajoneuvoilla. LIITE: Tilastotaulukoita Taulukko 3: Kotimaan liikenne, 1999-2003 – milj. tkm ** | Vuodesta 2002 alkaen Espanja on sisällyttänyt tutkimukseensa luvut, jotka koskevat tavarakuljetuksia saman kaupungin sisällä, mikä on johtanut kansallisten kuljetusten huomattavaan kasvuun. | *** | Vuodesta 2000 alkaen Portugali on toimittanut vain toisen lukuun harjoitettua liikennettä koskevat tiedot; kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | **** | Yhteensä lukuun ottamatta Kreikkaa (vuosien 1999–2003 osalta) sekä Italiaa, Alankomaita ja Portugalia (vuoden 2003 osalta). | Taulukko 4: Kansainvälinen liikenne yhteensä (kuormattuna, tyhjänä, kolmannen maan ja kabotaasiliikenne), 1999-2003 – milj. tkm ** | Vuodesta 2000 alkaen Portugali on toimittanut vain toisen lukuun harjoitettua liikennettä koskevat tiedot; kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | *** | Ruotsin osalta vuoden 1999 luvut eivät sisällä kabotaasiliikennettä. | **** | Yhteensä lukuun ottamatta Kreikkaa (vuosien 1999–2003 osalta) sekä Italiaa, Alankomaita ja Portugalia (vuoden 2003 osalta). | Taulukko 5: Kansainvälinen liikenne (lukuun ottamatta kolmannen maan ja kabotaasiliikennettä), 1999-2003 – kuormattuna ja tyhjänä – milj. tkm ** | Vuodesta 2000 alkaen Portugali on toimittanut vain toisen lukuun harjoitettua liikennettä koskevat tiedot; kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | *** | Yhteensä lukuun ottamatta Kreikkaa (vuosien 1999–2003 osalta) sekä Italiaa, Alankomaita ja Portugalia (vuoden 2003 osalta). | Taulukko 6: Raportoivien maiden liikenteenharjoittajien kolmannen maan liikenne, 1999-2003 – milj. tkm DK | 436 | 607 | 573 | 432 | 598 | 2.24% | DE | 4 355 | 4 087 | 5 109 | 5 964 | 5 907 | 22.17% | FR | 2 957 | 2 158 | 1 774 | 1 414 | 846 | 3.18% | IE | 354 | 562 | 371 | 445 | 296 | 1.11% | IT | 509 | 412 | 610 | 528 | : | : | LU | 3 436 | 4 436 | 4 647 | 4 254 | 4 548 | 17.07% | NL | 8 245 | 8 455 | 8 020 | 8 570 | : | : | AT | 5 827 | 5 676 | 6 006 | 6 393 | 6 289 | 23.61% | PT** | 688 | 784 | 1 333 | 1 751 | : | : | FI | 103 | 231 | 82 | 159 | 98 | 0.37% | SE | 17 | 318 | 348 | 571 | 646 | 2.42% | UK | 293 | 223 | 238 | 214 | 269 | 1.01% | ** | Vuodesta 2000 alkaen Portugali on toimittanut vain toisen lukuun harjoitettua liikennettä koskevat tiedot; kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | *** | Yhteensä lukuun ottamatta Kreikkaa (vuosien 1999–2003 osalta) sekä Italiaa, Alankomaita ja Portugalia (vuoden 2003 osalta). | Taulukko 7: Jäsenvaltiossa rekisteröityneiden liikenteenharjoittajien kabotaasiliikenne EU:ssa vuonna 2003 – 1 000 tkm * | Yhteensä lukuun ottamatta Kreikkaa, Italiaa, Alankomaita ja Portugalia. | - | Ei sovelleta. | Taulukko 8: Jäsenvaltiossa rekisteröityneiden liikenteenharjoittajien kabotaasiliikenne EU:n ulkopuolella vuonna 2003 – 1 000 tkm Kabotaasiliikenteen harjoittamispaikka: | Kabotaasiliikenteen harjoittajan rekisteröintipaikka | CH | NO | ACC | Muut ** | EU:n ulkop. YHTEENSÄ | BE | 2 679 | - | 5 354 | 1 318 | 9 350 | DK | - | 50 035 | - | - | 50 035 | DE | 33 412 | :C | 19 351 | 13 823 | 79 243 | EL | : | : | : | : | : | ES | - | - | - | 4 172 | 4 172 | FR | :C | - | - | 8 202 | 10 060 | IE | - | - | - | - | - | IT | : | : | : | : | : | LU | 3 331 | :C | 1 264 | 271 | 5 708 | NL | : | : | : | : | : | AT | 3 224 | :C | 6 219 | 203 | 9 919 | PT | : | : | : | : | : | FI | - | :C | - | - | 6 686 | SE | - | 49 111 | - | - | 49 111 | UK | - | - | - | - | - | Yhteensä* | 44 504 | 119 605 | 32 188 | 27 989 | 224 286 | :c | Salassa pidettävä tieto. | * | Yhteensä lukuun ottamatta Kreikkaa. | - | Ei sovelleta. | Taulukko 9: Raportoivien maiden liikenteenharjoittajien kabotaasiliikenne, 1999-2003 – milj. tkm DK | 102 | 248 | 187 | 132 | 191 | 2.32% | DE | 1 533 | 1 408 | 1 688 | 1 602 | 1 565 | 19.00% | EL | : | : | : | : | : | : | ES | 271 | 246 | 350 | 586 | 749 | 9.09% | FR | 756 | 815 | 607 | 530 | 551 | 6.69% | IE | 416 | 725 | 537 | 420 | 491 | 5.97% | IT | 350 | 273 | 599 | 671 | : | : | LU | 1 039 | 1 230 | 1 556 | 1 984 | 2 044 | 24.82% | NL | 1 632 | 1 697 | 2 002 | 1 810 | : | : | AT | 222 | 345 | 449 | 440 | 455 | 5.52% | PT | 99 | 40 | 148 | 187 | : | : | FI | 35 | 49 | 46 | 30 | 25 | 0.30% | SE* | : | 119 | 164 | 165 | 230 | 2.79% | UK | 44 | 110 | 59 | 85 | 68 | 0.83% | Yhteensä** | 7 436 | 8 672 | 10 029 | 10 868 | 8 237 | 100.00% | * | Ruotsin osalta vuoden 1999 luvut eivät sisällä kabotaasiliikennettä. | ** | Yhteensä lukuun ottamatta Kreikkaa (vuosien 1999–2003 osalta) sekä Italiaa, Alankomaita ja Portugalia (vuoden 2003 osalta). | Taulukko 10: Kaikkien jäsenvaltioiden* liikenteenharjoittajien kabotaasiliikenne jaoteltuna maittain, joissa kabotaasiliikennettä harjoitetaan, 1999-2003 – milj. tkm DK | 40 | 52 | 100 | 109 | 118 | 1.44% | DE | 2 535 | 2 571 | 2 648 | 3 032 | 1 720 | 20.88% | EL | 7 | 64 | 79 | 102 | 47 | 0.57% | ES | 537 | 411 | 600 | 643 | 320 | 3.89% | FR | 1 488 | 2 074 | 2 657 | 3 299 | 3 096 | 37.59% | IE | 5 | 25 | 10 | 14 | 5 | 0.06% | IT | 933 | 714 | 888 | 754 | 820 | 9.95% | LU | 11 | 9 | 16 | 24 | 6 | 0.08% | NL | 171 | 225 | 266 | 295 | 215 | 2.62% | AT | 142 | 217 | 291 | 217 | 189 | 2.30% | PT | 30 | 42 | 30 | 35 | 31 | 0.38% | FI | 0 | 2 | 32 | 2 | 7 | 0.08% | SE | 236 | 210 | 217 | 203 | 179 | 2.17% | UK | 712 | 1 325 | 1 292 | 1 465 | 1 070 | 12.99% | CH | 44 | 50 | 79 | 66 | 45 | 0.54% | NO | 12 | 50 | 51 | 83 | 120 | 1.45% | Muut | 113 | 162 | 159 | 88 | 60 | 0.73% | Yhteensä* | 7 436 | 8 672 | 10 029 | 10 868 | 8 237 | 100.00% | * | Lukuun ottamatta Kreikassa (vuosien 1999–2003 osalta), Ruotsissa (vuoden 1999 osalta) sekä Italiassa, Alankomaissa ja Portugalissa (vuoden 2003 osalta) rekisteröityjen liikenteenharjoittajien kabotaasiliikennettä. | Taulukko 11: Vaarallisten tavaroiden kuljetukset raportoivissa maissa, 1999–2003 – milj. tkm DK | 887 | 853 | 827 | 998 | 780 | 1.44% | DE | 12 261 | 12 782 | 13 437 | 12 034 | 12 777 | 23.61% | EL | : | : | : | : | : | : | ES | 8 998 | 10 690 | 10 300 | 12 036 | 12 185 | 22.52% | FR | 8 328 | 7 607 | 8 132 | 8 471 | 8 797 | 16.26% | IE | 597 | 954 | 1 139 | 1 094 | 1 414 | 2.61% | IT | 10 875 | 10 894 | 11 086 | 10 523 | : | : | LU | 200 | 189 | 245 | 337 | 327 | 0.60% | NL | 950 | 848 | 2 123 | 1 680 | : | : | AT | 960 | 924 | 1 064 | 985 | 1 132 | 2.09% | PT* | 1 571 | 1 276 | 1 775 | 1 730 | : | : | FI | 1 946 | 2 077 | 2 427 | 2 253 | 2 401 | 4.44% | SE | : | 1 779 | 1 623 | 2 009 | 1 778 | 3.29% | UK | 10 790 | 11 654 | 10 655 | 10 178 | 9 899 | 18.29% | Yhteensä** | 61 131 | 66 072 | 69 010 | 68 107 | 54 113 | 100.00% | * | Vuodesta 2000 alkaen Portugali on toimittanut vain toisen lukuun harjoitettua liikennettä koskevat tiedot. kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | ** | Yhteensä lukuun ottamatta Kreikkaa (vuosien 1999–2003 osalta), Ruotsia (vuoden 1999 osalta) sekä Italiaa, Alankomaita ja Portugalia (vuoden 2003 osalta). | Taulukko 12: Vaarallisten tavaroiden kuljetukset kaikissa EU:n jäsenvaltioissa* vaarallisten tavaroiden tyypin mukaan jaoteltuna, 1999–2003 – milj. tkm Puristetut, nesteytetyt ja paineenalaisena liuotetut kaasut | 7 792 | 8 562 | 8 504 | 8 969 | 6 675 | 12.33% | Palavat nesteet | 36 098 | 37 908 | 40 775 | 39 632 | 31 520 | 58.25% | Helposti syttyvät kiinteät aineet | 986 | 1 262 | 1 092 | 1 192 | 793 | 1.47% | Helposti itsestään syttyvät aineet | 2 049 | 2 470 | 2 129 | 2 647 | 2 132 | 3.94% | Aineet, jotka veden kanssa kosketuksiin joutuessaan kehittävät palavia kaasuja | 217 | 156 | 231 | 115 | 160 | 0.30% | Sytyttävästi vaikuttavat (hapettavat) aineet | 1 371 | 1 953 | 1 592 | 1 621 | 1 841 | 3.40% | Orgaaniset peroksidit | 170 | 152 | 160 | 246 | 239 | 0.44% | Myrkylliset aineet | 1 229 | 1 595 | 1 568 | 1 423 | 1 304 | 2.41% | Tartuntavaaralliset aineet | 197 | 198 | 321 | 185 | 91 | 0.17% | Radioaktiiviset aineet | 65 | 100 | 36 | 62 | 53 | 0.10% | Syövyttävät aineet | 7 360 | 7 880 | 7 992 | 7 721 | 6 125 | 11.32% | Muut vaaralliset aineet ja esineet | 3 252 | 3 224 | 4 056 | 3 453 | 2 736 | 5.06% | Vaaralliset tavarat, joita ei tunneta | 70 | 107 | 115 | 97 | - | - | Yhteensä* | 61 132 | 66 072 | 69 011 | 68 106 | 54 115 | 100.00% | * | Lukuun ottamatta Kreikkaa (vuosien 1999–2003 osalta), Ruotsia (vuoden 1999 osalta) sekä Italiaa, Alankomaita ja Portugalia (vuoden 2003 osalta). Portugali on (vuodesta 2000 alkaen) toimittanut vain toisen lukuun harjoitettua liikennettä koskevat tiedot. kokonaisluku on estimoitu käyttäen perustana vuonna 1999 omaan lukuun harjoitetun liikenteen osuutta. | Kuvio 1: Vaarallisten tavaroiden kuljetukset (EU-15*) vaarallisten tavaroiden tyypin mukaan jaoteltuna, 2003, tkm [pic] * Ks. taulukkoon 12 liittyvä alaviite. [1] Euroopan komissio: Valkoinen Kirja – Eurooppalainen liikennepolitiikka vuoteen 2010: valintojen aika, Luxemburg, 2001, ISBN 92-894-0346-2. [2] Komission asetus (EY) N:o 2691/1999, annettu 17 päivänä joulukuuta 1999, maanteiden tavarakuljetusten tilastoista annetun neuvoston asetuksen (EY) N:o 1172/98 yksityiskohtaisista soveltamissäännöistä, EYVL L 326, 18.12.1999, s. 39. [3] Komission asetus (EY) N:o 2163/2001, annettu 7 päivänä marraskuuta 2001, teknisistä menettelyistä maanteiden tavarankuljetuksia koskevien tilastojen toimittamista varten, EYVL L 291, 8.11.2001, s. 13. [4] Komission asetus (EY) N:o 6/2003, annettu 30 päivänä joulukuuta 2002, maanteiden tavarakuljetuksia koskevien tilastotietojen levittämisestä, EYVL L 1, 4.1.2003, s. 45. [5] Komission asetus (EY) N:o 642/2004, annettu 6 päivänä huhtikuuta 2004, alueellisten tilastojen osana olevista maanteiden tavarakuljetusten tilastoista annetun neuvoston asetuksen (EY) N:o 1172/98 nojalla kerättyihin tietoihin sovellettavista tarkkuusvaatimuksista, EUVL L 102, 7.4.2004, s. 26. [6] ETA:n sekakomitean päätös N:o 64/2002, tehty 31 päivänä toukokuuta 2002, ETA-sopimuksen liitteen XXI (Tilastot) muuttamisesta, EYVL L 238, 5.9.2002, s. 34. [7] Reference Manual for the implementation of Council Regulation 1172/98 on statistics on the carriage of goods by road, Eurostat, Luxemburg, julkaisusarja ”Methods and Nomenclatures”, 2003. [8] Ilmestyy vuonna 2004 julkaisusarjassa ”Methods and Nomenclatures”. Palavat nesteet 58 % Muut 10% Muut vaaralliset aineet ja esineet5 % Syövyttävät aineet 11 % Helposti itsestään syttyvät aineet 4 % Puristetut, nesteytetyt ja paineenalaisena liuotetut kaasut 12 %